b"\n_START_ARTICLE_\nWhite Christmas (sang)\n_START_PARAGRAPH_\n\xc2\xabWhite Christmas\xc2\xbb er en amerikansk sang med melodi og tekst av Irving Berlin. Den minnes en gammeldags julesetting. Versjonen med Bing Crosby er den bestselgende versjonen noensinne._NEWLINE_Forklaringene varierer n\xc3\xa5r det gjelder n\xc3\xa5r og hvor sangen ble skrevet. En historie g\xc3\xa5r ut p\xc3\xa5 at Berlin skrev den i 1940, ved bassengkanten p\xc3\xa5 Biltmore hotel i Phoenix, Arizona. Han satt ofte oppe hele natten og skrev. Berlin fortalte sin sekret\xc3\xa6r: \xc2\xabGrip pennen og skriv ned sangen. Jeg skrev nettopp den beste sangen jeg noensinne har skrevet - skitt, jeg skrev nettopp den beste sangen noen noensinne har skrevet!\xc2\xbb.\n_START_SECTION_\nCrosbys versjon\n_START_PARAGRAPH_\nDen f\xc3\xb8rste offentlige fremf\xc3\xb8relsen av sangen var med Crosby p\xc3\xa5 hans radioshow The Kraft Music Hour (NBC) f\xc3\xb8rste juledag 1941. Opptaket eies i dag av Crosby Estate. I 2011 fikk CBS news sunday morning l\xc3\xa5ne en kopi av opptaket til bruk i tv-programmet._NEWLINE_Han spilte inn sangen p\xc3\xa5 plate med The John Scott Trotter Orchestra og The Ken Darby Singers p\xc3\xa5 bare 18 minutter 29. mai 1942. Den ble utgitt 30. juli som en del av et 78 plate-album med seks sanger fra filmen Irving Berlin Schlager Parade Holiday Inn (Holiday Inn)._NEWLINE_I begynnelsen s\xc3\xa5 ikke Crosby noe spesielt med sangen. Han sa kun: \xc2\xabJeg tror ikke vi har noen problemer med den, Irving\xc2\xbb._NEWLINE_Sangen gjorde det d\xc3\xa5rlig til \xc3\xa5 begynne med og ble overskygget av filmens f\xc3\xb8rste hitsang \xc2\xabBe Careful, It's My Heart\xc2\xbb._NEWLINE_I slutten av oktober 1942 toppet imidlertid \xc2\xabWhite Christmas\xc2\xbb Your Hit Parade-listen. Den fortsatte \xc3\xa5 ligge i den posisjonen et godt stykke inn i det nye \xc3\xa5ret._NEWLINE_Den har ofte blitt beskrevet som en blanding av melankoli (\xc2\xabjust like the ones I used to know\xc2\xbb) med tr\xc3\xb8stende bilder av hjemmet (\xc2\xabwhere the treetops glisten\xc2\xbb) skapte s\xc3\xa6rskilt gjenklang hos lytterne under den andre verdenskrig. Armed Forces Network ble oversv\xc3\xb8mt med foresp\xc3\xb8rsler om \xc3\xa5 spille sangen._NEWLINE_I 1942 alene tilbrakte Crosbys innspilling elleve uker p\xc3\xa5  toppen av Billboard-listene. Hans originalversjon l\xc3\xa5 \xc3\xb8verst p\xc3\xa5 Harlem Hit Parade, Crosbys f\xc3\xb8rste plassering p\xc3\xa5 denne afrikansk-amerikanskorienterte listen noensinne._NEWLINE_Gjenutgitt av Decca Records vendte \xc2\xabWhite Christmas\xc2\xbb tilbake til f\xc3\xb8rsteplassen i julesesongene 1946 og 1947 (p\xc3\xa5 listen datert 4. januar 1947) og ble s\xc3\xa5ledes den f\xc3\xb8rste singlen med tre separate plasseringer p\xc3\xa5 toppen av den amerikanske listen. Innspillingen ble en gjenganger p\xc3\xa5 listen og dukket opp igjen 20 separate ganger \xc3\xa5rlig p\xc3\xa5 poplisten innen Billboard skapte en egen Christmas-liste for juleutgivelsene._NEWLINE_Sangen fikk en Academy Award for Best Original Song. I filmen fremf\xc3\xb8rer Crosby sangen som en duett med skuespilleren Marjorie Reynolds (selv om hennes stemme ble dubbet av Martha Mears). Den n\xc3\xa5 kjente scenen var ikke filmskapernes opprinnelige plan. If\xc3\xb8lge manuskriptet, slik en opprinnelig hadde forestilt seg det, var det Reynolds og ikke Crosby som skulle fremf\xc3\xb8re sangen._NEWLINE_Den kjente versjonen av \xc2\xabWhite Christmas\xc2\xbb, som h\xc3\xb8res mest i dag, er ikke den Crosby spilte inn p\xc3\xa5 plate i 1942. Crosby ble innkalt til Decca Studios 18. mars 1947 for \xc3\xa5 gjeninnspille sporet. Masteren fra 1942 hadde blitt \xc3\xb8delagt p\xc3\xa5 grunn av sin hyppige bruk. Bestrebelser ble gjort p\xc3\xa5 \xc3\xa5 eksakt fremstille den originale innspillingssessionen igjen og Crosby ble igjen backet av The Trotter Orchestra og The Darby Singers. Det er raffinerte forbedringer i orkestreringen, mest notabelt med tillegget av celesta og fl\xc3\xb8yter for \xc3\xa5 live opp innledningen._NEWLINE_Crosby var avvisende til sin rolle i sangens suksess og sa senere at \xc2\xabei kaie med haresk\xc3\xa5r kunne ha sunget den suksessfullt\xc2\xbb, men Crosby var forbundet med den i resten av sin karriere.\n_START_SECTION_\nSalgstall\n_START_PARAGRAPH_\nCrosbys single \xc2\xabWhite Christmas\xc2\xbb har blitt kreditert for 50 millioner solgte eksemplarer, det meste for noen utgivelse. Guinness Book of Records har listet den som en 100 millioner-selger og omfatter alle versjoner, innbefattet albumer. Crosbys julesamling \xc2\xabMerry Christmas\xc2\xbb ble f\xc3\xb8rste gang utgitt p\xc3\xa5 LP i 1949 og har aldri v\xc3\xa6rt out-of-print siden.\n_START_SECTION_\nHistorisk betydning\n_START_PARAGRAPH_\nIts Ranked rangerte Crosbys versjon av \xc2\xabWhite Christmas\xc2\xbb som nummer \xc3\xa9n-julesangen i sin Top 40 Christmas Songs of all time-liste._NEWLINE_I 1999 inkluderte National Public Radio den i NPR 100, som siktet p\xc3\xa5 \xc3\xa5 samle alle viktige amerikanske musikalske verk fra det 20. \xc3\xa5rhundre._NEWLINE_I 2002 var versjonen var 1942 \xc3\xa9n av 50 historisk betydningsfulle innspillinger valgt ut det \xc3\xa5ret av Library of Congress for \xc3\xa5 bli lagt til National Recording Registry._NEWLINE_Innspillingen ble kringkastet p\xc3\xa5 radio 30. april 1975 som et hemmelig forh\xc3\xa5ndsavtalt signal for \xc3\xa5 fremskynde den amerikanske evakueringen av Saigon.\n_START_SECTION_\nOpprinnelig innledning\n_START_PARAGRAPH_\nIrving Berlins \xc3\xa5pningstakter har ofte blitt droppet p\xc3\xa5 flere innspillinger, men er tatt med p\xc3\xa5 LP-platen A Christmas Gift for You from Phil Spector, hvor den ble sunget av Darlene Love.\n_START_SECTION_\nAndre versjoner\n_START_PARAGRAPH_\nRalph Flanagan og Hans Orkester Refr.: Harry Prime. Innspilt i New York City 5. oktober 1949. Utgitt av RCA Victor Records med katalognummer 30-0009 (i USA). Den ble ogs\xc3\xa5 utgitt p\xc3\xa5 His Master's Voice JO\xc2\xa0204, p\xc3\xa5 His Master's Voice GY\xc2\xa0823 og p\xc3\xa5 His Master's Voice A.L.\xc2\xa03068 (sistnevnte i Norge)._NEWLINE_Eddie Fisher with Hugo Winterhalter's orchestra & chorus. Innspilt i Manhattan Center, New York City, 15. juli 1952. Utgitt av RCA Victor Records med katalognummer 20-4910 (i USA) og av EMI p\xc3\xa5 His Master's Voice-etiketten med katalognumrene B\xc2\xa010779 og JO\xc2\xa0420. I Norge ble den utgitt p\xc3\xa5 His Master's Voice A.L.\xc2\xa03456. _NEWLINE_Andrea Bocelli har spilt inn \xc2\xabWhite Christmas\xc2\xbb. Den ble utgitt p\xc3\xa5 hans f\xc3\xb8rste julealbum My Christmas i 2002._NEWLINE_Michael Bolton har spilt ogs\xc3\xa5 inn \xc2\xabWhite Christmas\xc2\xbb. Den ble utgitt p\xc3\xa5 hans album Timeless: The Classics i 1992._NEWLINE_Boy George har gjort en coverversjon i 2009, som ble utgitt p\xc3\xa5 single i digitalt nedlastingsformat._NEWLINE_The Drifters' versjon av \xc2\xabWhite Christmas\xc2\xbb fra 1954 demonstrerte talentene til ledesangeren Clyde McPhatter og bassen til Bill Pinkney. I ti\xc3\xa5r ble sangen prim\xc3\xa6rt spilt p\xc3\xa5 R&B-radiostasjoner._NEWLINE_Den har en fremtredende plass i filmen Hjemme alene, i scenen hvor hovedrollefiguren Kevin anbringer sin fars aftershawe, men han mimer teksten. S\xc3\xa5 forskjellige radiostasjonsformater som oldies, adult contemporary, Top 40 og country begynte \xc3\xa5 spille The Drifters' versjon. Sangen var senere med i filmen N\xc3\xa5 er det jul - igjen (The Santa Clause)._NEWLINE_I 1963 spilte Jimmy McGriff inn sangen. Den ble utgitt p\xc3\xa5 hans album Christmas With McGriff._NEWLINE_En coverversjon med Stiff Little Fingers er med p\xc3\xa5 gruppas amerikanske albumutgivelse Hanx!._NEWLINE_I 2009 laget Twisted Sister med Doro Pesch en coverversjon. Den ble utgitt p\xc3\xa5 deres album A Twisted Christmas med tysk/engelsk tekst._NEWLINE_Mason Ramsey spilte inn sangen og ga den ut p\xc3\xa5 singel i 2018.\n_START_SECTION_\nNorsk versjon\n_START_PARAGRAPH_\nArne Paasche Aasen og Finn Sidselrud har skrevet  norsk tekster. Paasche Aasens norske verjon er \xc2\xabMin barndoms jul\xc2\xbb. Sidselsruds versjon heter \xc2\xabWhite Christmas\xc2\xbb."